मङ्गलसेन नगरपालिका
मङ्गलसेन नगरपालिका अछाम जिल्लामा पर्छ। मङ्गलसेनलाई नगरपालिका घोषणा गर्दा मङ्गलसेन, कुन्ति बण्डाली, कालागाउँ, बान्नातोली, जनाली बण्डाली , ओलिगाउँ,  जुपु गाउँ विकास समितिहरू समावेश गरिएका हुन्। यस नगरपालिकाको केन्द्र मङ्गलसेन बजारमा कायम गरिएको छ। बि.स. २०७१ जेठ ४ गतेदेखि यो ठाउँ नगरपालिकामा परिणत भएको हो। आर्थिक वर्ष २०६८/६९ को बजेटमार्फत् मुलुकमा ४१ नयाँ नगरपालिका थपिंदा मङ्गलसेन पनि नगरपालिका बनेको हो। मुलुकमा अब महानगरपालिका, उपमहानगरपालिका र नगरपालिका जोडेर १३० पुगेको छ भने गाविसको सङ्ख्या ३ हजार ९ सय १५बाट घटेर ३ हजार ६ सय ३३ भएका छन्।

जनसङ्ख्या
मङ्गलसेन, कुन्तीबण्डाली,बान्नातोली, कालागाउँ, जनालीबण्डाली , ओलिगाउँ, जुपु, कालागाउँ बान्नातोली गाविस मिलेर मङ्गलसेन नगरपालिका बनेको हो। त्यसैले बि.स.२०६८ को जनगणना अनुसार यी ठाउँको जनसङ्ख्यालाई जोडेर २१,५९३ रहेको छ।

सञ्चार माध्यम
रामारोशन एफएम, रेडियो सोसाइटी, रेडियो जनप्रिय र रेडियो अछाम लगायतका रेडियोस्टेसन तथा रामारोशन, खप्तड न्यूज, वैद्यनाथ दैनिक र मिराकल साप्ताहिक पत्रिकाहरू सञ्चालित छन्।

सन्दर्भ सामग्रीहरू

  
अछाम जिल्लाका नगरपालिकाहरू
२०७१ वैशाख २५ मा घोषित नगरपालिकाहरू
नेपालका नगरपालिकाहरू
सुदूरपश्चिम प्रदेशका नगरपालिकाहरू‎